
25-TA-545: Noteikumu projekts (Grozījumi)
Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (30.01.2025.)

	1.
	Anotācija (ex-ante)
1.2. Mērķis
	Priekšlikums (TM - 28.03.2025.)
Iesakām pārskatīt anotācijas 1.2. apakšsadaļu un precizēt projekta mērķi, ņemot vērā, ka tam ir jābūt neitrālam un vērstam uz problēmu izraisošo cēloņu mazināšanu vai likvidēšanu. Projekta mērķis nevar būt tiesību akta izstrāde vai grozījumi tajā un tas ir jādefinē tādā formā, lai varētu novērtēt tā sasniegšanas progresu.
 
Piedāvātā redakcija
-
	Ņemts vērā
Pārskatīta anotācijas 1.2. apakšsadaļa, precizējot MK noteikumu projekta mērķi.
	1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 28.03.2025.)
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka, nepieciešamības gadījumā, saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, Eiropas Padomes 2021.gada 6.jūlija lēmums par Latvijas Atveseļošanas un noturības mehānisma plāna izvērtējuma apstiprināšanu (turpmāk - lēmums).
Piedāvātā redakcija
-
	Ņemts vērā
Precizēta atsauce uz Eiropas Savienības tiesību aktiem MK noteikumu anotācijas 1.3. sadaļas 2. rindkopā atbilstoši norādītajam priekšlikumam.
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 27.03.2025.)
Lūdzam papildināt anotācijas sadaļu "Problēmas apraksts" ar informāciju par Ķekavas novada pašvaldības iemeslu pārtraukt projekta īstenošanu.
Piedāvātā redakcija
-
	Ņemts vērā
MK noteikumu anotācijas sadaļas “Problēmu apraksts”  pirmajā rindkopā tiek norādīts projekta īstenošanas pārtraukuma iemesls saskaņā ar Ķekavas novada pašvaldības 2025. gada 20. februāra vēstulē Nr. 1-7.1/25/544 iekļauto skaidrojumu.
	1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 28.03.2025.)
Lūdzam pārskatīt skaidrojumus anotācijā un nodrošināt tiesību normu adresātiem pilnīgu izpratni par projekta saturu. Piemēram, kā projekts ietekmēs Ķekavas sociālās aprūpes centrs" Dienas centrs "Adatiņas" klientus vai pakalpojumu nodrošināšanu. Proti, lūdzam uzsvērt ne tikai pozitīvo ietekmi uz Rēzeknes novada iedzīvotājiem, kuriem turpmāk būs pieejami sociālie pakalpojumi piekļūstamās ēkās, bet arī negatīvo ietekmi uz Ķekavas novada iedzīvotājiem, kur konkrētais projekts tomēr netiks īstenots. 
Tāpat vēršam uzmanību uz to, ka pielikumā numerācija mainās visām ēkām sākot ar 23., nevis tikai esošā 64. ēka kļūst par 63. ēku un pielikumā iekļautās ēkas Rītupes iela 34, Bērzgale, Bērzgales pagasts, Rēzeknes novads, LV-4612 un Pils iela 6, Lūznava, Lūznavas pagasts, Rēzeknes novads, LV-4627 ir nevis kā 64. un 65., bet 40. un 41.
Piedāvātā redakcija
-
	Ņemts vērā
Precizēts MK noteikumu grozījumu anotācijas 1.3. sadaļas “Pašreizējā situācija, problēmas un risinājumi” problēmu apraksts.
Attiecībā uz Ķekavas novada pašvaldības atteikumu īstenot projektu, jāatzīmē, ka tas ir Ķekavas novada pašvaldības domes lēmums. Attiecīgi pašvaldības dome ir tā, kas, pieņemot attiecīgo lēmumu, izvērtē un izlemj, kāda ir katra pieņemtā lēmuma ietekme uz tās iedzīvotājiem. 

Precizēta informācija anotācijā par no jauna iekļauto ēku numerāciju.
	1.3. Pašreizējā situācija, problēmas un risinājumi

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 27.03.2025.)
Lūdzam anotācijas 3.sadaļas 6.2.apakšpunktā norādīt izlietoto Atveseļošanas fonda un valsts budžeta finansējuma apmēru projekta īstenošanai 2023. un 2024.gadā, kā arī projekta īstenošanai nepieciešamo Atveseļošanas fonda un valsts budžeta finansējumu 2025. un 2026.gadam.
 
Piedāvātā redakcija
-
	Ņemts vērā
Precizēts anotācijas 3. sadaļas 6.2. apakšpunkts, norādot izlietoto finansējumu 2023. un 2024. gadā, kā arī projekta īstenošanai nepieciešamo finansējumu 2025. un 2026. gadam.
	3. Tiesību akta projekta ietekme uz valsts budžetu un pašvaldību budžetiem

	6.
	MK sēdes protokollēmuma projekts
 Noteikumu projekts "Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi""
	Priekšlikums (FM - 27.03.2025.)
Lūdzam papildināt MK sēdes protokollēmuma projektu ar punktu, ar kuru Ministru kabineta 2024.gada 27.augusta sēdes protokollēmuma (protokols Nr. 33 34.§) “Noteikumu projekts “Grozījumi Ministru kabineta 2022.gada 20.septembra noteikumos Nr. 582 “Eiropas Savienības Atveseļošanas un noturības mehānisma plāna 3.1. reformu un investīciju virzienu “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” pirmās kārtas “Valsts un pašvaldību ēku vides pieejamības nodrošināšanas pasākumi” īstenošanas noteikumi”” 3.punkts tiek atzīts par aktualitāti zaudējušu.
 
Piedāvātā redakcija
-
	Ņemts vērā
MK protokollēmums papildināts ar jaunu 3. punktu.
	 Noteikumu projekts "Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi""

	7.
	Noteikumu konsolidētā versija
 Ēku saraksts, kuras atbilst atbalsta saņemšanas nosacījumiem vides pieejamības nodrošināšanai
	Priekšlikums (TM - 28.03.2025.)
Lūdzam projektam pievienot grozīto Ministru kabineta 2022. gada 20. septembra noteikumu Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" pielikuma redakciju. 
Piedāvātā redakcija
-
	Ņemts vērā
-
	 Ēku saraksts, kuras atbilst atbalsta saņemšanas nosacījumiem vides pieejamības nodrošināšanai



